b'\n_START_ARTICLE_\nSestre kri\xc5\xbeni\xc5\xa1kega reda\n_START_PARAGRAPH_\nSestre kri\xc5\xbeni\xc5\xa1kega reda (kratica SKR) so rimokatoli\xc5\xa1ki cerkveni red, ki je bil ustanovljen med kri\xc5\xbearsko vojno v palestinskem Akronu.\n_START_SECTION_\nZgodovina\n_START_PARAGRAPH_\nGlavni namen redu je bila stre\xc5\xbeba vojnim ranjencem in romarjem v Sveto de\xc5\xbeelo._NEWLINE_Ustanovitelj dana\xc5\xa1njega sestrskega reda, ki je bil po zamrtju v srednjem veku obujen v 19. stoletju, je bil veliki mojster kri\xc5\xbenikov nadvojvoda Maksimilijan Avstrijski \xe2\x80\x93 Este, veliko zaslug za razvoj reda pa ima soustanovitelj p. Peter Pavel Rigler._NEWLINE_Sestram je bila zaupana nega bolnikov in oskrba reve\xc5\xbeev, pa tudi vzgoja in izobra\xc5\xbeevanje deklet.\n_START_SECTION_\nSestre kri\xc5\xbeni\xc5\xa1kega reda na Slovenskem\n_START_PARAGRAPH_\nRed je preko bratov kri\xc5\xbenikov pri\xc5\xa1el v Slovenijo leta 1895, kmalu zatem so sestre v Ormo\xc5\xbeu ustanovile bolni\xc5\xa1nico, ki je bila ena najsodobnej\xc5\xa1ih redovnih bolni\xc5\xa1nic. Tam je bil tudi sede\xc5\xbe slovenske province, ustanovljene leta 1918. Danes je v Sloveniji le \xc5\xa1e osem \xc4\x8dlanic reda, od teh je le \xc5\xa1e ena mlaj\xc5\xa1a od \xc5\xa1estdesetih let. Predstojnica reda \xc5\xbeivi skupaj s tremi sestrami v Ljutomeru.'